Kluwih

Kluwih duwé jeneng elmiyah Artocarpus camansi, tuwuhan kang memper sukun nanging duwé isi lan kulit wuhe duwé rambut kang luwih dawa lan lemes. Ing Basa Inggris diarani seeded breadfruit amarga kaya déné sukun nanging duwé isi. Kembang kluwih diarani ontèl, pontèl, besol, olèr, pondèl, kolèr, besolé.

Tuwuhan iki asalé saka Papua Nugini lan sumebar ing pulo-pulo tropis ing pasifik.

Papan urip
Wit kluwih racaké tinemu ing laladan tropis ing laladan kang dhuwure 0-1550 mèter saka sagara kanthi suhu 15–40 °C lan lemah kang garing.

Pemerian
Wit kluwih duwé dhuwur nganti 35 mèter lan godhonge 40–60 cm dawane lan ambané 25–45 cm kanthi wujud kaya driji. 

Wohe wujud bunder, boboté watara 800 gr, dawane 16–20 cm lan lebare 8–15 cm, kanthi warna ijo semu kuning, lan wit kang diwasa bisa ngasilaké woh cacah 600-800 saben taun. Woh kluwih duwé isi watara 12-150 iji kang boboté 7-10gr/iji. Isiné biyasa kasebarake déning mamalia.

Tetuwuhan